

**Мойынқұм аудандық мәслихатының 2004 жылғы 2 маусымдағы N 5-4 "Елді мекендерді көркейту, жасыл көшеттерді күту және қорғау бойынша ережені бекіту туралы" шешіміне толықтырулар енгізу туралы**

Мойынқұм аудандық мәслихатының 2005 жылғы 26 қазандағы N 15-2 шешемі. Мойынқұм аудандық әділет басқармасында 2005 жылғы 07 қарашада 10 нөмірімен тіркелді

      Қазақстан Республикасының "Қазақстан Республикасындағы жергілікті мемлекеттік басқару туралы" Заңының 6 бабына сәйкес, аудандық мәслихат **ШЕШІМ ЕТЕДІ:**

      1. Мойынқұм аудандық мәслихатының 2004 жылғы 2 маусымдағы N 5-4 "Елді мекендерді көркейту, жасыл көшеттерді күту және қорғау бойынша ережені бекіту туралы" (мемлекеттік тіркеу номері 1396, 2004 жылғы 3 тамыздағы аудандық "Мойынқұм таңы" газетінің N 43 (4950) санында жарияланған) шешіміне толықтырулар енгізілсін:

      3 тармақ келесі мазмұндағы абзацпен толықтырылсын:

      "Қоғамдық орындарда, бітпеген құрылыстар мен қираған ғимараттардың аумақтарында тазалау және тәртіпке келтіру жұмыстары арнайы белгіленген тәртіп бойынша жүзеге асырылады.".

      16 тармақ келесі мазмұндағы 5), 6) тармақшалармен толықтырылсын:

      "5) Құрылыстан бос орындар мен жасыл желек аймақтарын, жүргінші және жүріп-тұру жолдарының бөлігін, сонымен қатар басқадай жалпы пайдаланымдағы орындарға кез келген қоқыс түрлерін (темекі қалдықтары, шыны-ыдыстар, қағаздар т.б.) тұрмыстық қалдықтармен ластауға;

      6) Арнайы белгіленбеген орындарда, хабарландырулар, афишалар, хабарлама қағаздар, жарнамалық плакаттар, үндеухаттар және сол сияқтыны жапсыруға тиым салынады.".

      2. Осы шешім Мойынқұм аудандық Әділет басқармасынан мемлекеттік тіркеуден өткеннен кейін күшіне енеді.

*Аудандық мәслихаттың сессиясының*

*төрағасы-мәслихат хатшысы:                     Е. Ошақбаев.*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК